Publication: Magyar Közlöny
Issue: MK-2009-127 (Year: 2009, Number: 127)
Era: 2004-2010
Section: (1) A levegõ védelmével kapcsolatos egyes szabályokról szóló 21/2001. (II. 14.) Korm. rendelet 7. § (4) bekezdése helyébe
Paragraph Index: 1553

(1) A levegõ védelmével kapcsolatos egyes szabályokról szóló 21/2001. (II. 14.) Korm. rendelet 7. § (4) bekezdése helyébe a következõ rendelkezés lép: „(4) A környezetvédelmi hatóság a légszennyezõt légszennyezettségi mérések elvégzésére kötelezheti a légszennyezettségi határértékek megtartásának ellenõrzése érdekében, valamint új létesítmények esetén az engedélyezéshez szükséges alaplégszennyezettség megállapítása érdekében, amennyiben az Országos Légszennyezettségi Mérõhálózat keretében nem áll rendelkezésre adat, vagy az nem kellõ részletességû. A méréseket a környezetvédelmi, természetvédelmi és tájvédelmi szakértõi tevékenységrõl szóló jogszabály alapján a levegõtisztaság-védelem részszakterületen szakértõi jogosultsággal rendelkezõ szakértõ (a továb biak ban: szakértõ) által is elkészíthetõ és a környezetvédelmi hatóság által jóváhagyott mérési terv alapján kell végezni. A mérések eredményeit a környezetvédelmi hatósággal közölni kell a mérésre kötelezõ határozatban elõírt határidõre és módon.”

Source: https://magyarkozlony.hu/hivatalos-lapok/f134bbb4b694602613bbe10943b942814a75c977/dokumentumok/48cebc7138da23e777a5645c10de7309f6295e68/letoltes